Tilgangur

Tilgangur verklagsreglunnar er að lýsa kröfum um verklag við skammhleypingu á jarðstrengsendum.

Markmið

Markmið með verklaginu og kröfunum er að:

* Tryggja öryggi starfsfólks sem vinnur við tengingar
* Tryggja öryggi viðskiptavina
* Tryggja að ekki sé spennusettir ótengdir og óöruggir jarðstrengsendar
* Tryggja með fullnægjandi hætti spennuleysi á ótengdum jarðstrengsendum

Ábyrgðarskipting

*Ábyrgðarmaður rafmagns hjá Veitum* ber ábyrgð á því að unnið sé eftir verklagi.

**Gerð er skilyrðislaus krafa um að unnið sé eftir verklagi.**

Lýsing

Kröfur

**Allir strengendar(fasar) sem ekki eru tengdir skulu vera skammhleyptir óháð spennustigi, stærð og aldri.**

Á þetta við um:

* Ótengda heimtaugaenda
* Ótengda jarðstrengsenda í notendakerfi
* Ótengda jarðstrengsenda í háspennukerfi

Allir strengendar sem grafnir eru skulu hafa herpihólk á endanum til að verja streng.

*Áréttað skal að við vinnu við frágang strengenda þá skulu reglurnar FIMM alltaf hafðar í fyrirrúmi eins og ávallt þegar unnið er við eða í nánd við rafmagn.*

* Fullrjúfa
* Tryggja gegn innsetningu
* Sannreyna spennuleysi
* Jarðtengja
* Hylja eða girða af nálæga spennuhafa hluti

Framkvæmd

Ekki er gerð krafa um hvernig skal staðið að skammhleypingunni, einungis að hún sé framkvæmd!

Í boði eru þess til gerðir naglar sem hentugir eru fyrir strengi frá 25mm2 til 300mm2. Þá má finna á vöruhóteli og

milli-lager í Norðurhúsi,

Skammhleypinaglar

  

ýmsar útfærslur

 

Ekki er um tæmandi lista að ræða.